Termini per presentar la sol·licitud i la justificació: del 7 d'agost a l'1 d'octubre de 2020.
El formulari de sol·licitud s'ha d'enviar amb el següent document annexat:
Un cop obtingut el número d'expedient, cal presentar el formulari de justificació amb els següents documents annexats:
Un cop publicada la proposta de resolució provisional de concessió de les subvencions, cal presentar mitjançant el formulari d'aportació de documents el document següents:
Requisits i condicions de les entitats sol·licitants
Les entitats han de tenir entre els seus objectius estatutaris la realització d'activitats de formació permanent, adreçades a professorat d'àmbit no universitari.
A més han de complir els requisits establerts a la base 3 de l' Ordre EDU/68/2020, de 30 de maig.
El compliment dels requisits s'acredita mitjançant la declaració responsable, que s'incorpora al formulari de sol·licitud (també s'incorpora l'autorització expressa per consultar dades tributàries).
Són despeses directes subvencionables les vinculades amb l'execució de les accions objecte de la convocatòria: despeses de docència i organització (retribucions de personal propi i formadors externs), de desplaçament de professorat formador, conferenciants i ponents, de materials directament relacionats amb l'activitat, de divulgació i de lloguer d'espais necessaris.
Són despeses indirectes o generals les despeses comunes als serveis o les activitats que fa el beneficiari (despeses necessàries que no poden vincular-se directament amb el desenvolupament de l'activitat subvencionada): despeses d'administració de l'entitat, de lloguer, neteja, manteniment i altres de característiques similars, i de subministrament (aigua, llum, telèfon, combustibles, i similars).
Les activitats per a les quals se sol·licita la subvenció han de complir el requisit de ser reconegudes, prèviament a la seva realització, per l'Ordre del Departament d'Educació per la qual s'estableixen els requisits i el procediment per reconèixer activitats de formació permanent adreçades al professorat d'ensenyament no universitari.
El document "Relació d'activitats (Escola d'Estiu)" s'ha d'enviar annexat a la sol·licitud.
Per poder presentar la sol·licitud electrònicament, cal que l'entitat o el seu representant legal disposi d'un certificat digital vàlid i vigent emès per qualsevol entitat de certificació classificada pel Consorci d'Administració Oberta de Catalunya com a vàlida, per identificar la ciutadania i les entitats davant de les administracions públiques catalanes.
La relació de certificats digitals vàlids es pot consultar a la secció Com tramitar en línia de l'apartat Tràmits del web de la Generalitat de Catalunya.
Dins del període de presentació de sol·licituds, les entitats han de presentar tant el formulari de sol·licitud com el formulari de compte justificatiu.
El formulari del compte justificatiu s'ha d'emplenar un cop obtingut el número d'expedient assignat.
El número d'expedient, que és un camp obligatori del formulari, s'obté un cop s'ha enviat el formulari de sol·licitud (pot tardar uns minuts en estar disponible), a l'apartat "la meva carpeta" de Tràmits del web de la Generalitat de Catalunya.
El compte justificatiu té caràcter de declaració responsable, i ha de contenir la documentació següent, d'acord amb allò que s'estableix a la base 8.2 de l' Ordre EDU/68/2020, de 30 de maig.
La Direcció General d'Innovació, Recerca i Cultura Digital pot requerir a l'entitat beneficiària la totalitat dels justificants de despesa si ho considera oportú.
L'òrgan instructor formula la proposta de resolució provisional de concessió de les subvencions i es notifica a les entitats interessades mitjançant la seva publicació al Tauler electrònic de l'Administració de la Generalitat de Catalunya, i en aquesta pàgina.
A partir de l'endemà de la publicació de la relació provisional de subvencions concedides, els sol·licitants proposats disposen de 10 dies hàbils per presentar en línia, mitjançant el formulari d'aportació de documents, el d'acceptació de la subvenció i els altres que els siguin requerits, d'acord amb els apartats 5, 6 i 7 de la base 12 de l' Ordre EDU/68/2020, de 30 de maig.
Si la tramesa de documents és més gran de 5 Mb, cal omplir el formulari d'aportació de documents tantes vegades com sigui necessari, per trametre la totalitat de la documentació.
Prèviament a la concessió de les subvencions, l'òrgan instructor resol sobre la inadmissió o el desistiment de les sol·licituds i ho notifica a les persones interessades mitjançant la publicació al Tauler electrònic de l'Administració de la Generalitat de Catalunya.
La concessió de les subvencions la resol, per delegació, la directora general d'Innovació, Recerca i Cultura Digital en el termini màxim de 6 mesos a comptar des de l'endemà de la data de publicació de la convocatòria al Diari Oficial de la Generalitat de Catalunya.
Aquesta resolució, que finalitza el procediment, es notifica a les entitats interessades mitjançant la seva publicació al Tauler electrònic de l'Administració de la Generalitat de Catalunya i en aquesta pàgina.
L'obligació de pagament de la subvenció es tramita un cop resolta la convocatòria, i un cop la justificació ha estat considerada correcta i s'ha acomplert la finalitat que en va motivar la concessió.
Prèviament al reconeixement de l'obligació del pagament, les entitats beneficiàries han d'estar al corrent de les obligacions tributàries i amb la Seguretat Social.
No caldrà aportar els certificats acreditatius en el cas de l'autorització que es preveu a l'apartat 7.4 de l' Ordre EDU/68/2020, de 30 de maig.